19.7.2022
MT
Il-Ġurnal Uffiċjali tal-Unjoni Ewropea
L 190/187
ANNESS IV
DEFINIZZJONIJIET IMSEMMIJA FL-ANNESS I SA III 1.
Żona Kbira Ħafna (VLA) Il-kunċett tal-VLA jikkonsisti f’reġjuni ġeografiċi definiti li jippermettu r-ragruppament ta’ sensuri.
L-ewwel nett, l-istess sensur imqiegħed f’postijiet f’VLAs differenti se juri prestazzjoni u valur miżjud differenti.
Illum qegħdin jitqiesu ż-“Żoni Kbar Ħafna” li ġejjin: — VLA “L-Asja” — VLA “L-Ewropa” — VLA “L-Amerika ta’ Fuq” — VLA “L-Oċeanja” — VLA “L-Oċean Paċifiku” — VLA “In-Nofsinhar tal-Afrika” — VLA “L-Amerika t’Isfel” Il-post approssimattiv tal-VLAs huwa muri f’din l-illustrazzjoni:
2.
Studji tal-arkitettura It-terminu “studji tal-arkitettura” jiġbor sett ta’ attivitajiet tal-inġinerija tas-sistema.
Dan jinkludi l-evalwazzjoni talprestazzjoni u l-valur miżjud ta’ assi partikolari, aġġornament partikolari, network sħiħ ta’ sensur jew l-evalwazzjoni u l-klassifikazzjoni ta’ soluzzjonijiet ta’ disinn alternattivi u l-ġustifikazzjoni tal-klassifikazzjoni tagħhom.
L-istudji talarkitettura huma konsistenti ma’ approċċ axxendenti mmirat lejn l-aħjar valur għall-flus, li jevita duplikazzjoni bla bżonn filwaqt li jissorvelja li s-sistema tissodisfa l-ħtiġijiet tal-utenti ta’ livell għoli.
L-istudji tal-arkitettura jkopru l-funzjonijiet kollha tas-sistema: Funzjoni tas-sensur, funzjoni tal-ipproċessar tad-Data u funzjoni tas-Servizz. 3.
Data mhux ipproċessata Data fil-livell tas-sensur li ma għaddiet mill-ebda post-proċessar (bħad-data għal kull impuls tar-radar, immaġini, u detezzjoni tal-foton)